OpenLLM-France/wikimedia huggingface dataset:
# Yi Guji

Yi Guji (coreà: 이구지) (Seül, segle XV - Seül, 1489 $^{(Gregorià)}$) va ser una princesa, escriptora, artista i poeta de la Dinastia Joseon. Es va veure obligada a suïcidar-se després que es descobrís que havia cohabitat amb un esclau després de quedar vídua.

## Biografia

Yi Guji era filla del príncep Yangnyeong, primer fill del tercer rei Joseon, Taejong de Joseon i la reina Wongyeong. La seva mare era una esclava de palau anomenada Cheon-cheob de qui Yangnyeong va tenir dos fills.
Yi va rebre el títol de princesa (현주 ) i es va casar amb Gwon Deok-young (권덕영 ), un funcionari menor, i se'n va anar a viure a Gwangju, la ciutat natal del seu marit. Van tenir dos fills. Gwon va morir el 1470 i a Yi se li va impedir tornar a casar-se a causa de l'estigma social i, després, per l'emissió de la Llei Anti-Rematrimoni de 1477.

### Investigació

El 1475, es va informar al Saheonbu que Yi havia estat cohabitant amb el seu esclau Cheonrye. Heo Gye (허계), el cap del departament del Saheonbu, va demanar que s'investigués la situació sense recórrer a un interrogatori. Va proposar que Cheonrye fos traslladat a la seva residència, on podria ser interrogat. Un funcionari va informar que el seu fill, que viatjava des de Gwangju, havia sentit rumors d'una dama aristocràtica que estava en contacte amb un esclau, mentre que un altre funcionari va dir que el seu servent havia observat a Cheonrye dormint i menjant a l'habitació al costat del dormitori de la seva senyora. Seongjong, però, es va negar a arrestar a Yi només per xafarderies. Això va provocar moltes disputes entre els funcionaris sobre la "política d'arrestar sense tenir en compte les sospites", que alguns argumentaven que s'havia d'aplicar només a la gent comú i no als assumptes privats d'una dama aristocràtica.
El 1489, el Saheonbu va informar que Yi Guji havia engendrat una filla del seu esclau, que s'havia casat l'any anterior. Els funcionaris van argumentar ara que, tot i que s'havia desestimat qualsevol investigació prèvia, es tractava d'un cas de moral pública. Seongjong va ordenar que tots els servents fossin torturats per investigar la demanda. Cheonrye va morir durant l'interrogatori i més de 40 persones van ser arrestades. Encara que alguns membres del govern van argumentar que la mort era un càstig massa fort per a una dona del clan reial, es va acordar que la mort era més respectuosa que la tortura, i Yi va ser condemnada. La filla de Yi, Jun-bi, no va participar en la investigació de la seva mare, ja que ja havia marxat de casa el 1488, un any abans que Yi fos executada, i es considerava part de la família del seu marit.

## Referències

* ↑ Veritable Records of Seongjong, volume 225.
* ↑ Error: hi ha títol o url, però calen tots dos paràmetres.«» (en coreà). sillok.history.go.kr.
* ↑ Uhn, 1999, p. 46.
* ↑ 司憲府風聞私其奴
* 1 2 3 Veritable Records of Seongjong, volume 62
* ↑ 風聞擧劾不可
* ↑ 非奸所捕獲之法
* ↑ Veritable Records of Seongjong, volume 218
* ↑ Veritable Records of Seongjong, volume 221
* ↑ Veritable Records of Seongjong, volume 225
* ↑ Veritable Records of Seongjong, volume 226
# Xavier Juncadella Salisachs

Xavier Juncadella Salisachs (Barcelona, 1947) és un antic pilot d'automobilisme català. És germà del dues vegades Campió d'Espanya Josep Maria Juncadella, al costat de qui debutà com a copilot de ral·lis el 1968, i cunyat d'Àlex Soler-Roig i de Lluís Pérez-Sala. El seu fill, Daniel Juncadella Pérez-Sala, és un conegut pilot de Fórmula 3.

## Trajectòria esportiva

El 1969 s'estrenà com a pilot de ral·lis i disputà també algunes pujades de muntanya i curses de circuit, modalitat en què acabà per especialitzar-se. Aquell any fou desè en el Gran Premi de Barcelona de Fórmula 3. El 1970, ja com a membre de l'Escuderia Montjuïc, disputà la Fórmula 1430, competició on acabà tercer del campionat el 1972. El 1973 acabà tercer als 400 km de Barcelona i un any després, el 1974, aconseguí el seu millor èxit en proclamar-se campió de la primera edició de la Fórmula 1800, al volant d'un Selex amb motor SEAT.

## Referències

* ↑ Del Arco, Javier; Arderiu, Miquel; Montero, Xavier; Camp, Jordi. «Noms propis». A: Història de l'automobilisme a Catalunya. Barcelona: Planeta, 1990, p. 261. ISBN 84-320-6249-9.
* ↑ «Xavier Juncadella Salisachs». enciclopedia.cat. GEC - Enciclopèdia de l'esport català. [Consulta: 9 febrer 2016].
# Vàrej

Vàrej (en rus: Вареж) és un poble de l'óblast de Vladímir, a Rússia, segons el cens del 2012 tenia 25 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Vària

Vària (llatí: Varia grec antic: Οὐαρία) va ser una ciutat de Sabínia, a la vall de l'Anio, a la dreta del riu i a vuit quilòmetres de Tibur.
Estrabó l'anomena Valèria (Οὐαλερία), però el nom correcte era Vària. Diu que era una ciutat dels llatins, i també Carseoli i Alba Fucens, però aquestes ciutats pertanyien als eques i posteriorment van ser incorporades al Latium. Horaci diu de Vària que els pagesos de la contrada i dels pobles veïns, i sembla que vol indicar que era el centre comercial de la comarca. Si és cert, seria una ciutat dels sabins. Plini el Vell no la menciona. Per les restes trobades havia de ser una ciutat gran i fortificada.
Era a la via Valèria, dalt d'un turó i va ser un municipi romà. Tant Horaci com la Taula de Peutinger la situen a uns 12 km de Tibur (actual Tívoli). És l'actual Vicovaro.
Una ciutat del país dels berons a Hispània es va dir també Vareia o Varia.

## Referències

* ↑ Smith, William (ed.). «Varia». Dictionary of Greek and Roman Geography (1854). [Consulta: 30 maig 2023].
# Warrior (màquina recreativa)

Warrior és una màquina recreativa de lluita de 1979. Es considera un dels primers videojocs de lluita, excepte diversos jocs de boxa com Heavyweight Champ, llançat el 1976, i el no publicat d'Atari Boxer (que es va clonar al Boxing de 1980 per a l'Atari 2600).
Va ser desenvolupat per Tim Skelly mentre treballava a Cinematronics, va ser llançat sota l'empresa Vectorbeam poc abans Cinematronics tanqués Vectorbeam; havien comprat l'empresa el 1978. El joc contenia dos cavallers de duel dibuixats en gràfics vectorials de monocrom i basat crues tècniques de captura de moviments. A causa de les limitacions del maquinari utilitzat, el processador no podia representar els personatges i l'entorn de joc al mateix temps i es van imprimir els fons, amb els personatges projectats a la part superior.

## Referències

* 1 2 "The Making of... Warrior". (December 2006) Edge Magazine 169, pp. 101-103
* ↑ «The Killer List of Video Games - Heavyweight Champ (1976)». [Consulta: 10 abril 2007].
* ↑ «Warrior». Arxivat de l'original el 2007-09-28. [Consulta: 28 octubre 2006].

## Per a més informació

* "The Making of... Warrior". (December 2006) Edge Magazine 169, pp. 101–103
* Reconstructing WARRIOR: Vectorbeams, Natural Magick & Business Intrigue

## Enllaços externs

* Warrior al Killer List of Videogames
* Gameplay of 4 joystick modification on Armor Attack hardware
# Willard (Nou Mèxic)

Willard és una població dels Estats Units a l'estat de Nou Mèxic. Segons el cens del 2000 tenia 240 habitants.

## Demografia

Segons el cens del 2000, Willard tenia 240 habitants, 96 habitatges, i 60 famílies. La densitat de població era de 120,3 habitants per km².
Dels 96 habitatges en un 33,3% hi vivien nens de menys de 18 anys, en un 47,9% hi vivien parelles casades, en un 8,3% dones solteres, i en un 36,5% no eren unitats familiars. En el 35,4% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,28.
Per edats la població es repartia de la següent manera: un 28,8% tenia menys de 18 anys, un 9,6% entre 18 i 24, un 23,8% entre 25 i 44, un 21,3% de 45 a 60 i un 16,7% 65 anys o més.
L'edat mediana era de 36 anys. Per cada 100 dones de 18 o més anys hi havia 106 homes.
La renda mediana per habitatge era de 20.833 $ i la renda mediana per família de 28.333 $. Els homes tenien una renda mediana de 30.313 $ mentre que les dones 21.000 $. La renda per capita de la població era de 9.343 $. Aproximadament el 19,4% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Willard». American Fact Finder. Oficina del Cens dels Estats Units, 12-01-2010.
# Waynesboro

«Waynesboro» té aquests significats:
# Wim Groenendijk

Wim Groenendijk (14 d'agost de 1910 - 27 de novembre de 1977) va ser un jugador de futbol i entrenador neerlandès que va jugar com a davanter. Va fer una aparició amb la selecció dels Països Baixos el 1930.

## Referències

* ↑ «Wim Groenendijk». worldfootball.net. [Consulta: 23 novembre 2021].
* ↑ «Wim Groenendijk». National Football Teams. [Consulta: 23 novembre 2021].

## Enllaços externs

* Fitxa a eu-football
# Wim Kok

Wim Kok (Bergambacht, 29 de setembre de 1938 - Amsterdam, 20 d'octubre de 2018) fou un polític neerlandès que va ser Primer Ministre dels Països Baixos entre el 22 d'agost de 1994 i el 21 de juliol de 2002.

## Vida i carrera

Wim Kok (legalment Willem Kok) va néixer a Bergambacht, als Països Baixos. Després d'acabar els seus estudis a l'escola de negocis Nyenrode, va començar la seva carrera política el 1961 en el sindicat socialista "Nederlands Verbond van Vakverenigingen" (NVV), on va ser el portaveu des de 1973 fins a 1982. Entre 1976 i 1986 fou el portaveu del "Federatie Nederlandse Vakbeweging" (FNV) una coalició del NVV i del sindicat catòlic NKV.
El 1986 va succeir a Joop den Uyl com a líder del partit socialdemòcrata Partit del Treball (Països Baixos) (PvdA). Des de 1989 fins a 1994 va participar com a Ministre de Finances en un govern amb el partit cristià demòcrata CDA.
El 22 d'agost de 1994 es va convertir en Primer Ministre d'un govern d'aliança amb el partit liberal "Volkspartij voor Vrijheid en Democratie" (VVD) i el partit progressistes liberal D'66. Aquesta coalició "porpra" va ser el primer govern neerlandès en algunes dècades sense participació dels cristiano-demòcrates. Després de les eleccions generals del 6 de maig de 1998 va presidir un segon govern amb els mateixos aliats.
Durant el període de Wim Kok com a Primer Ministre, els Països Baixos van travessar un període de prosperitat econòmica que va ser elogiat internacionalment com el "Pòlder Model" neerlandès. Tanmateix el "pòlder model" va ser amenaçat a començaments de 2002 amb l'ascens del partit de Pim Fortuyn.
El seu govern va caure unes setmanes abans de les eleccions generals del 15 de maig de 2002 quan Wim Kok i tots els seus ministres van cessar a causa de la discussió de la possible responsabilitat neerlandesa a la Matança de Srebrenica.
Va abandonar la política neerlandesa després de les eleccions, com ja havia anunciat l'any anterior, però això no va significar que la seva carrera política hagués acabat. Des del seu retir, ha continuat influint en la política.
Va ser succeït com a líder del Partij van d'Arbeid per Ad Melkert, que va perdre les eleccions de 2002.
Entre abril i novembre de 2004, Wim Kok va presentar un informe sobre l'Agenda de Lisboa, amb suggeriments per impulsar el seu estat econòmic. La Comissió va utilitzar aquesta informació per declarar que la situació social i ambiental ja no són una prioritat, i reiniciar l'Agenda de Lisboa únicament sota termes econòmics.

## Referències

* ↑ «Oud-premier Wim Kok (80) overleden» (en dutch). NOS.nl, 20-10-2018.
# Xalet Fossas

La Torre de Mossèn Tor és un edifici del municipi de Campdevànol (Ripollès) que forma part de l'Inventari del Patrimoni Arquitectònic de Catalunya. El xalet va ser projectat el 1908.

## Descripció

És una casa situada al centre de Campdevànol. Ofereix una riquesa volumètrica molt notable derivada de l'articulació dels cossos que la componen. La façana en general i l'acurat disseny dels seus elements de detall la converteixen en una bona mostra d'arquitectura modernista. És de destacar les ceràmiques i pintures de l'exterior junt a elements neoromàntics situats a la part posterior de l'edifici.

## Referències

* 1 2 3 «Xalet Fossas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Zakhàrovo (Briansk)

* Per a altres significats, vegeu «Zakhàrovo».
Zakhàrovo (en rus: Захарово) és un poble de l'óblast de Briansk, a Rússia, segons el cens del 2013 tenia 27 habitants. Pertany al districte de Komàritxi.

## Referències

* ↑ «Izbichnya». GeoNames. Arxivat de l'original el 2022-09-27. [Consulta: 27 setembre 2022].
* ↑ «Схема территориального планирования Комаричского района Брянской области». Федеральная государственная информационная система территориального планирования (ФГИС ТП).
# Wesley Moraes

Wesley Moraes Ferreira da Silva (26 de novembre de 1996), més conegut com a Wesley, és un futbolista professional brasiler que juga com a davanter central.

## Referències

* 1 2 «Wesley: Overview». Premier League. [Consulta: 17 agost 2019].
# Zunyita

La zunyita és un mineral de la classe dels sorosilicats. Va ser descoberta l'any 1884 a la mina Zuñi de Silverton, a l'estat de Colorado (Estats Units), sent nomenada així per aquesta mina.

## Característiques químiques

És un silicat d'alumini amb anions addicionals d'hidroxil, fluor i clor. La seva estructura molecular és de sorosilicat amb cations en octàedres de coordinació 6 o major.

## Formació i jaciments

Apareix en esquists aluminosos altament metamorfitzats. També es pot formar en roques volcàniques amb alteració hidrotermal.
Sol trobar-se associat a altres minerals com: pirofilita, caolinita, alunita, diàspor, rútil, pirita, hematites o quars.

## Referències

* ↑ «Zunyite» (en anglès). Mindat. [Consulta: 7 novembre 2015].
* ↑ Hillebrand, W.F. «On zunyite and guitermanite, two new minerals from Colorado» (en anglès). Proceedings of the Colorado Scientific Society, 1, 1885, pàg. 124-131.
* ↑ Ray, B. «The crystal structure of zunyite» (en anglès). Acta Crystallographica, 10, 1957, pàg. 759-759.
* Zunyita, mindat.org.
* Zunyita, webmineral.com.
* Manual de zunyita, Mineral Data Publishing.
# Xesús Manuel Valcárcel

Xesús Manuel Valcárcel (Lugo, 1955) és un escriptor gallec. Membre del col·lectiu poètic Cravo Fondo, el 1984 es va donar a conèixer amb el seu primer poemari Tránsito, al qual seguí el 1985 Emaín, i després Rosa clandestina (1989), A porta de lume (1992) i Areas do fondo (1992). Contos nocturnos (1985) fou el seu primer llibre de narrativa i Matar o tempo (1985) fou la seva primera novel·la, a la qual seguiren els llibres de relats O capitán lobo negro (1995), amb què va obtenir el Premi de la Crítica de narrativa gallega, Os ollos do sentinela (1997) i la novel·la As grandes carballeiras (1998).

## Enllaços externs

* (gallec) Fitxa biogràfica Arxivat 2006-06-28 a Wayback Machine.
# Ábelová

Ábelová és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1275.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «Ábelová | O obci». Arxivat de l'original el 2022-01-06. [Consulta: 6 gener 2022].
# Zenó (militar)

Zenó (en llatí Zenon, en grec Ζήνων) fou un oficial grec al servei del rei Filip V de Macedònia.
Fou governador d'Atamània amb residència a Teion (Theium). Quan Atamània es va revoltar (190 aC) es va sostenir durant uns quants dies però es va haver de retirar. Filip va enviar noves forces al país i amb elles Zenó va ocupar Ethòpia, però va haver de retrocedir a una posició més forta quan els atamans van atacar. Fou derrotat i gran part de les seves forces van morir. Zenó amb la resta es va poder retirar cap al regne de Macedònia, segons explica Titus Livi.

## Referències

* ↑ Titus Livi. Ab Urbe Condita XXXVIII, 1
* ↑ Zenon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1313
# Barendra

Barendra o Varendra fou un antic nom de la part oriental de Bengala, moderna Bangladesh, entre el rius Mahananda i Karatoya, que corresponia a l'antic regne de Pundra, o a la part occidental de la divisió de Rajshahi (entitat administrativa britànica).
El nom l'hauria donat el rei Ballal Sen al segle xi i es conserva en les muntanyes Barin que ocupen diversos districtes (Dinajpur, Malda, Rajshahi, i Bogra).

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Jean-Pierre Mas

Jean-Pierre Mas (Rià i Cirac, el Conflent; 22 d'octubre del 1948) és un músic nord-català.
Ha destacat com a compositor de jazz i és autor de molts discos i bandes sonores de pel·lícules.
Creà el tema Ovalie, com a himne per a la Copa del Món de Rugbi del 2007 que es disputà a França.
Va rebre les seves primeres lliçons de piano a l'edat de cinc anys a Prada. En aquesta vila va conèixer Pau Casals que li donà alguna lliçó. Als deu anys tocava en una orquestra de ball els caps de setmana i durant les vacances. El 1968, amb vint anys, marxà a viure a París, on entrà en contacte amb altres músics i on va tocar per primera vegada bebop.
A mitjans dels anys setanta va tocar amb Cesarius Alvim a Rue de Lourmel i altres àlbums en duo, complementats en part per Daniel Humair; El 1981 va seguir un últim àlbum conjunt amb instruments de vent. Des de la dècada de 1980 es concentrà en la seva tasca com a compositor de cinema, que havia començat l'any 1973.

## Filmografia (selecció)

* 1975: Le malin plaisir (El plaer maligne): Director: Bernard Toublanc-Michel
* 1977: Perquè no! – Director: Coline Serreau
* 1981: Un assassin qui passe (Un assassí que passa)
* 1982: La Côte d'amour (La costa de l'amor)
* 1983: Un dimanche de flic (Un diumenge de policia)
* 1985: Spécial police (Policia especial)
* 1987: Flag
* 1988: La petite amie (Núvia)
* 1995: La femme dangereuse (La dona perillosa)
* 1997: Mon amour (Amor meu)
* 1999: Pepe Carvalho; La solitude du manager (La soledat del gerent)
* 2000–2004: Inspector Moulin (sèrie de televisió, quatre episodis)
* 2005: Dunia (Directora: Jocelyne Saab)
* 2005: Edouard VIII d'Angleterre (Eduard III d'Anglaterra)
* 2008: Pandora'nin kutusu (La caixa de Pandora) – Directora: Yeşim Ustaoğlu

## Notes Discogràfiques

* Jean-Pierre Mas / Cesarius Alvim / Daniel Humair Jamais Deux Sans Trois (Mai dos sense tres) (Owl, 1977)
* Mas/Alvim (amb Claudio Roditi, Jean-Louis Chautemps, Idriss Boudrioua, 1981)
* Jean-Pierre Mas (amb Didier Lockwood, André Ceccarelli, Jean-Marie Ecay i Juan José Mosalini, 1991)
* Waiting for the Moon (amb Jacques Mahieux i Sylvin Marc, 1998)

## Enllaços externs

* L'himne de la Copa del Món de Rugbi del 2007, obra d'un nord-català Arxivat 2007-03-11 a Wayback Machine.
* (anglès) https://www.allmusic.com/artist/mn0000043688
* (castellà) https://www.imdb.com/name/nm0556004/
* (anglès) Biografia de Jean-Pierre Mas Arxivat 2007-03-10 a Wayback Machine.
# Chromis insolata

Chromis insolata és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Florida, Bermuda, Bahames i el Carib.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Castell de Cristall

El Castell de Cristall fou un castell medieval situat al sud-oest del terme comunal rossellonès de la Bastida, a la Catalunya del Nord.
Estava situat al sud-oest del terme, a les Cingleres de Cristall, al sud del Coll de Palomera i en el contrafort nord-est del Puig del Trucador.

## Història

Castell possiblement molt antic, és esmentat el 1194 (castellum de Cristall), i encara als segles XV i XVI com a Torre de Cristall.

## Bibliografia

* Catafau, Aymat. Les celleres et la naissance du village en Roussillon Xe-XVe siècles. Perpinyà: Presses universitaires de Perpignan, Éditions Trabucaire, 1998 (Études). ISBN 9782905828972.

## Referències

* ↑ «El Castell de Cristall en els ortofotomapes de l'IGN». Arxivat de l'original el 2016-08-13. [Consulta: 4 juliol 2016].
# Circuns

Circuns és una masia del municipi de Montclar (Berguedà) inclosa en l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues aigües de teula àrab amb el carener paral·lel a la façana de llevant. Està estructurada en planta baixa i dos pisos superiors. El parament és de grans carreus de pedra sense treballar units amb molt de morter, Les obertures són allindanades i de petites dimensions, distribuïdes de forma aleatòria a excepció de les del mur de migdia on trobem una entrada amb arc de mig punt, sobre seu als pisos superiors trobem arcs de mig punt suportats per columnes filiformes, elements més destacats de l'habitatge.

## Història

Està situada dins del terme parroquial de Sant Pere de l'Esglasiola o Esglaiola. Es tracta d'una construcció del s. XVII, ampliada al s. XVIII.

## Referències

* 1 2 «Circuns». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Perlesta leathermani

Perlesta leathermani és una espècie d'insecte plecòpter pertanyent a la família dels pèrlids.

## Etimologia

El seu nom científic honora la figura del naturalista i entomòleg David A. Leatherman.

## Descripció

* El mascle té el cap de color groc, les seues ales anteriors fan entre 8 i 9 mm de llargària i les membranes i nervadura de les ales són marrons.
* La femella és del mateix color que el mascle, tot i que més pàl·lida, i les ales anteriors fan entre 11 i 12 mm de llargada.

## Reproducció

Els ous tenen forma oval.

## Distribució geogràfica

Es troba a Nord-amèrica: Carolina del Nord.

## Referències

* 1 2 3 4 Three New Species of Perlesta (Plecoptera: Perlidae) from Eastern North America and Notes on New State Records (anglès)
* ↑ Plecoptera Species File (Version 1.1/4.0) (anglès)
* ↑ Aquatic Species Viability Evaluation for The Uwharrie National Forest (anglès)
* ↑ Natural Heritage Program List of the Rare Animal Species of North Carolina 2010 Arxivat 2012-04-25 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)